Diari Oficial de la Generalitat Valenciana


Sumari del DOGV 9348, del 26-05-2022 (2022/4653)

RESOLUCIÓ de 20 de maig de 2022, del vicepresident segon i conseller d'Habitatge i Arquitectura Bioclimàtica, per la qual s'aprova el document reconegut per a la qualitat en l'edificació denominat «Zonificació climàtica de la Comunitat Valenciana».
--------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9348

Data del DOGV
:   26-05-2022

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2022/4653


Data del document
:   20-05-2022

Organisme emissor
:   Vicepresidència Segona i Conselleria d'Habitatge i Arquitectura Bioclimàtica

Tipus de document
:   Resolució

Descriptors 

:   * Vicepresidència Segona i Conselleria d'Habitatge i Arquitectura Bioclimàtica

RESOLUCIÓ de 20 de maig de 2022, del vicepresident segon i conseller d'Habitatge i Arquitectura Bioclimàtica, per la qual s'aprova el document reconegut per a la qualitat en l'edificació denominat «Zonificació climàtica de la Comunitat Valenciana». [2022/4653]  
A iniciativa de l'Institut Valencià de l'Edificació, IVE, ha sigut instruït per la Direcció General de Qualitat Rehabilitació i Eficiència Energètica, expedient administratiu a fi d'impulsar l'aprovació del document reconegut identificat en l'encapçalament del present document, d'acord amb els següents  
  
Antecedents de fet  
Primer. L'Institut Valencià de l'Edificació, IVE, presenta amb número de registre GVRTE/2022/911506 i amb data 25 de març de 2022 sol·licitud per a l'aprovació de «Zonificació climàtica de la Comunitat Valenciana» com a Document Reconegut per a la Qualitat en l'Edificació, de conformitat amb l'article 6 del Decret 132/2006, de 29 de setembre, del Consell.  
Segon. El 5 d'abril de 2022, la Direcció General de Qualitat, Rehabilitació i Eficiència Energètica obri tràmit d'audiència pública donant trasllat de la proposta a les associacions empresarials més representatives del sector de l'edificació, col·legis professionals amb vinculació directa amb el procés edificatori, associacions o fundacions públiques o privades dedicades a la investigació en l'àmbit de l'edificació, així com a entitats que pogueren estar afectades pel contingut específic de la proposta, amb la finalitat que aporten totes les al·legacions, observacions o indicacions que estimen convenient manifestar a l'esmentat document, segons el que disposa l'article 7 del Decret 132/2006.  
  
Tercer. Acabat el termini establit per a audiència pública el 13 de maig de 2022, no s'han rebut aportacions pel que es considera definitiu el text proposat.  
  
Fonaments de dret  
Primer. Aquest òrgan és el competent per a l'aprovació del present document reconegut, segons s'estableix a l'article 5 del Decret 132/2006.  
Segon. L'Institut Valencià de l'Edificació, IVE, és competent per a instar l'aprovació d'aquest document reconegut, segons el que disposa l'article 7 del Decret 132/2006.  
Tercer. L'objecte d'aquest document reconegut apareix tipificat a l'article 4, apartat d del Decret 132/2006, en concordança amb l'estipulat a l'article 4 apartat 2.a del Reial decret 314/2006, de 17 de març, pel qual s'aprova el Codi Tècnic de l'Edificació.  
Quart. Per a l'aprovació d'aquest document reconegut, s'ha seguit el procediment desenvolupat en el capítol II de l'esmentat Decret 132/2006.  
En virtut de tot el que s'ha esmentat, i vista la proposta del director general de Qualitat, Rehabilitació i Eficiència Energètica, resolc:  
  
Primer  
Aprovar el Document Reconegut per a la Qualitat en l'Edificació denominat «Zonificació climàtica de la Comunitat Valenciana» amb el codi DRD 10/22.  
  
Segon  
Una vegada reconegut, el document serà inscrit en el Registre Especial de Documents Reconeguts conforme amb el que preveu l'article 10 del Decret 132/2006, de 29 de setembre, del Consell.  
  
Contra la present resolució, que posa fi a la via administrativa, es podrà interposar recurs potestatiu de reposició davant del vicepresident segon i conseller d'Habitatge i Arquitectura Bioclimàtica en el termini d'un mes des de l'endemà de la publicació d'aquesta, segons disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o interposar directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptats des de l'endemà de la publicació d'aquesta, d'acord amb el que estableixen els articles 10.1.a, i 46.1 de la Llei 29/1998, de 13 de juliol, reguladora de la jurisdicció contenciosa administrativa.  
  
Tot això sense perjudici que puga fer ús de qualsevol altre recurs que estime oportú.  
  
València, 20 de maig de 2022.- El vicepresident segon i conseller d'Habitatge i Arquitectura Bioclimàtica: Héctor Illueca Ballester.